As okkupasiesyfers daal omdat mense begin finansïeel sukkel, kan ek nie verstaan hoe 'n tema naweek mense gaan trek nie, behalwe as die mense wat bv die Badplaas bierfees gaan bywoon, 'n ander tipe kamper is as die wie Badplaas vir Badplaas gebruik.
Ek aanvaar dat bv. uitstallings of skou soos bv Mbizi aanbied 'n hoër konsentrasie van mense kan trek oor so 'n naweek.
Maak dit maklik en aangenaam sodat daar 'n gereëlde stroom naweekkampers na jou park toe kom. Wat dit sal wees behalwe spesiale aanbiedinge, moet die bemarkers maar met navorsing bepaal.
Dit is seker 'n manier om die getal voete in die oord te vermeerder. Maar ek sal verseker nie deel wees van enige van die aanbiedinge nie.
Ons gaan kamp om van die gewoel weg te kom, nie om na een toe te gaan nie. As 'n wildsfees bv op die skou gronde in Nylstroom gehou word sal ek dit seker bywoon want ek weet daar is steeds rustigheid in die oord as ek daarna terugkeer.
Leon slaan die spyker op die kop wat my aanbetref as hy sê: "Die feeste binne 'n oord is nie vir my nie".
Ek vermy selfs 'n oord indien ek verneem dat daar ook 'n klub-saamtrek is oor 'n naweek. So verskil ons maar (gelukkig). Die een ou hou van die rumoer (daarom gaan kamp hy graag by Omaramba) en die ander ou soek stilte, rustigheid en vrede.
Drink 'n doppie by die huis, dit is baie goedkoper en veiliger as wat jy in 'n kroeg te gaan sit en in 'n moontlike situasie beland.
My vraag bly, wat sal my vir een naweek 'n maand na 'n oord toe trek as ek dit nie meer gereëld doen nie as gevolg van ekonomiese druk?